24/07/2019 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de licitación do Concello de Santiago de Compostela do alleamento da participación municipal do 59,948% da parcela denominada quinteiro 2 do Proxecto de compensación do SUP-1 (Romero Donallo)

Obxecto do contrato: Alleamento da participación municipal do 59,948% da parcela denominada quinteiro 2 do Proxecto de compensación do SUP-1 (Dionisio Miguel Predescu Medio) equivalente a 6.430,71 m 2 c que comprende dúas participaciós: o 39,432% con destino a vivenda protexida e a participación do 20,516% con destino a vivenda libre ou comercial. Tipo de licitación: O prezo de saída do alleamento da participación municipal do 59,948% no quinteiro 2 é de 2.542.019,13 euros sen IVE. O IVE ascende a 533.824,02 euros, polo que o prezo con IVE é de 3.075.843,15 euros. O dito prezo comprende a participación do 39,432% con destino a vivenda de protección que ten un prezo máximo fixado polo técnico municipal de 1.130.528,76 mais IVE, que é o único posible. O citado prezo comprende ademais o prezo mínimo fixado polo técnico municipal de 1.411.490,37 euros máis o IVE na participación do 20,516% con destino libre, que poderá ser obxecto de alza. Adxudicación: procedemento aberto. Proposicións: A participación no concurso se realizará mediante a presentación de proposicións en sobre pechado, en horario de atención ao público, no Rexistro Xeral do Concello de Santiago, (r/ Presidente Salvador Allende núm.4, CP 15705 Santiago -A Coruña) ou nas dependenzas administrativas que existan para poder levar a cabo, en horas de 9 a 14,) e coa documentación á que se refire a cláusula sexta dentro do prazo de 45 días naturais a contar dende o día seguinte ao da última publicación da licitación, ben no perfil do contratante ou no BOP. Documentación e información: poderá consultarse no perfil municipal de contratante: www.santiagodecompostela.org Dado que a venda das diversas participacións municipais no quinteiro é conxunta o sobre B conterá necesariamente dúas ofertas, entendendo por tal unha oferta por participación e licitante. A presentación de oferta por unha soa das participacións ou de varias ofertas por participación por parte do mesmo licitador, só ou en agrupación con outros licitadores e de calquera forma posible, será motivo de inadmisión do mesmo para todo o proceso. Criterios de adjudicación: son os sinalados no apartado 12. II) do prego de cláusulas administativas: a) Redución do prazo de pagamento correspondente ao segundo ou terceiro prazo (até 5 puntos), valorándose a razón de dous puntos por cada mes de redución do prazo, sen que poida reducirse máis o pagamento do terceiro prazo que o do primeiro. b) Criterios medioamabientais: avaliarase até 5 puntos as propostas que se comprometan a utilizar a tecnoloxía relativa ás características enerxéticas do edificio: envolvente térmica, instalacións térmicas e de iluminación, condicións normais de funcionamento e ocupación, condicións de confort térmico, luminoso, calidade do aire interior e demais datos utilizados para obter a cualificación de eficiencia enerxética do edificio. Valorándose a razón de 2 puntos o compromiso de obter o certificado de eficiencia enerxética A regulado no Real decreto 235/2013, de 5 de abril; valorándose os outros puntos restantes en atención á tecnoloxía utilizada relativa ás características enerxéticas do edificio. c) Reagrupación de propiedade: avaliarase até 30 puntos as propostas que acrediten que dispoñen do 40,052 % de propiedade no quinteiro 2 do SUP-1. O resto das ofertas valoraranse de forma proporcional d) Prezo ofertado: avaliarase con 60 puntos a proposta que ofreza a mellor oferta por riba do prezo valorado no Prego, e o resto das propostas con ofertas superiores ao prezo valorado no Prego valoraranse proporcionalmente mediante a aplicación da seguinte fórmula: Se algunha oferta supón un incremento superior ao 10 % do prezo que consta no prego se puntuarán todas as ofertas coa seguinte fórmula: P=60x (PO-PV)/ (PM-PV) En caso contrario puntuaranse todas as ofertas coa seguinte fórmula: P=60 x (PO-PV) / (0,10*PV) Entendendo que: PO= Prezo ofertado PM=Prezo mellor oferta PV=Prezo valorado no prego. Garantía provisional: 3% do prezo de licitación. Garantía definitiva: 5% do importe de adxudicación. Apertura de plicas: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende número 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. Gastos de anuncios: O gasto derivado das publicacións desta licitación será por conta do adxudicatario. Santiago de Compostela, 19 de xullo de 2019. A concelleira delegada de Urbanismo, Vivenda e Cidade Histórica Asdo.: Mercedes Rosón Ferreiro